ຍິງອາຍຸແກ່ທີ່ສຸດ 114 ປີ ໃນສະຫະລັດ ເສຍຊີວິດແລ້ວ
ແມ່ຕູ້ Mamie Readen, ລັດ South Carolina ເສຍຊີວິດ ໃນວັນພຸດຜ່ານມາ ລວມອາຍຸໄດ້ 114 ປີ ຊຶ່ງເປັນຄົນທີ່ມີອາຍຸຍືນ ທີ່ສຸດໃນສະຫະລັດ.
ຜູ້ເຖົ້າທີ່ອາຍຸແກ່ທີ່ສຸດໃນສະຫະລັດ ໄດ້ເສຍຊີວິດໄປແລ້ວ ແມ່ຕູ້ Mamie Readen ຈາກລັດ South Carolina ຢູ່ທາງ ພາກຕາເວັນອອກສຽງ ໃຕ້ຂອງສະຫະລັດ ເສຍຊີວິດໄປ ໃນ ວັນພຸດຜ່ານມານີ້ ລວມອາຍຸໄດ້ 114 ປີ ຫລັງຈາກ ທີ່ໄດ້ຖືກ ປະກາດວ່າ ເປັນຄົນທີ່ມີອາຍຸຍືນທີ່ສຸດໃນສະຫະລັດຫວ່າງ ສອງອາທິດກວ່າໆຜ່ານ ມານີ້ ແມ່ຕູ້ Readen ເກີດເມື່ອວັນທີ 7 ກັນຍາ 1898 ຢູ່ເມືອງ Edgefield ລັດ South Carolina ບ່ອນທີ່ລາວໄດ້ອາໄສ ຢູ່ຕະຫລອດຊີວິດຂອງລາວ ລາວໄດ້ເປັນນາຍຄູຢູ່ຫລາຍປີ ກ່ອນຈະຢຸດເຊົາອາຊີບດັ່ງ ກ່າວເພື່ອໄປເປັນແມ່ບ້ານ ລາວ ໄດ້ແຕ່ງງານກັບພໍ່ຕູ້ Oacy ຜູ້ເປັນສາມີ ເປັນເວລາ 59 ປີ ຈົນຮອດເວລາສາມີລາວເສຍຊີວິດໄປ ໃນປີ 1979 ພວກເຂົາເຈົ້າມີລູກນໍາກັນ 11 ຄົນ ຊຶ່ງ 10 ຄົນໃນນັ້ນ ຍັງມີຊີ ວິດຢູ່ ແມ່ຕູ້ Readen ໄດ້ຮຽນຂັບລົດເມື່ອລາວມີອາຍຸໄດ້ 65 ປີ ລຸນຫລັງທີ່ຮຽນຂັບລົດເປັນ ແລ້ວ ລາວກໍໄດ້ເລີ້ມໄປອາສາສະມັກເຮັດວຽກໃນໂຄງການຊ່ວຍເຫລືອປະຊາຄົມທ້ອງຖິ່ນ ຊຶ່ງ ລາວຕ້ອງໄດ້ຂັບລົດໄລຍະໄກໆ ເພື່ອໄປຊອກຫາເດັກນ້ອຍທີ່ພໍ່ແມ່ຂອງພວກເຂົາໃຫ້ ຢູ່ ເຮືອນບໍ່ໃຫ້ໄປເຂົ້າໂຮງຮຽນ ອົງການຂ່າວ AP ໄດ້ລາຍງານວ່າ ດິນດອນທີ່ເປັນມູນມັງຈາກຄອບຄົວຂອງແມ່ຕູ້ Readen ໄດ້ຕົກເປັນຂອງຄອບຄົວລາວມາຕັ້ງແຕ່ສະໄໝທີ່ພໍ່ຂອງລາວໄດ້ເລີ່ມສະສົມທີ່ດິນໄວ້ ຫລາຍຕອນ ທີ່ໄດ້ເຮັດໃຫ້ພໍ່ລາວ ກາຍເປັນຄົນອາເມຣິກັນ ເຊື້ອສາຍອາຟຣິກາ ທີ່ເປັນເຈົ້າ ຂອງດິນທີ່ກວ້າງໃຫຍ່ທີ່ສຸດຄົນນຶ່ງ ນອກຈາກລູກຂອງລາວ 10 ຄົນແລ້ວ ແມ່ຕູ້ Readen ຍັງມີ ຫລານ 15 ຄົນ, ເຫລນ 10 ຄົນ ແລະ ຫລ້ອນ 1 ຄົນ